George R. R. Martin

George Raymond Richard Martin (Bayonne, New Jersey, SUA le 20 de septembre 1948 – ) es un scriptor statounitese. Su obras plus famose es le serie de romances phantastic epic Canto de Glacie e Foco, que esseva adaptate in le popular serie de television Joco de Thronos.

Un graduato de jornalismo, al initio Martin scribeva novellas de scientia-fiction durante le annos 1970. Ille travaliava etiam a un universitate, torneos de chacos, e un syndicato de scriptores. Le annos 1980, ille habeva un successo moderate con le romance de vampires Sonio de Fevre e travaliava in le industrias de television e de film. Ille retornava al scriptura de romances durante le annos 1990, e comenciava le serie Canto de Glace e Foco. Le prime libro Joco de Thronos esseva un successo commercial e critic. Martin ha scribite quatro continuationes in le serie e intende scriber duo plus. Le popularitate del serie se augmentava con le adaptation de television, que esseva diffundite 2011-19. Le serie es cogniscite pro su tono obscur e su complexe intrigas, personages, e mundo.

Lev Grossman, un scriptor e critico litterari, appellava Martin "le Tolkien statounitese" in 2005. In 2011, Martin esseva includite in le Time 100 lista del personas plus influente.

Categoria:Gente statounitese
Categoria:Romanceros
Categoria:Scriptores